**NAVODILA ZA DELO, ČETRTEK, 19. 3. 2020**

**SLOVENŠČINA**

Bralna lista ste dobili že v petek v mapi. Za vsak slučaj, če kdo mape nima, pa sem vam jih prejšnje dni poslala po el. pošti.

**BRALNI LIST S ČRKO R**

* Otroku povejte posamezno črko in naj jo na bralnem listu poišče. Lahko mu tudi omejite prostor npr. išči r v prvih treh vrsticah,…
* Otroku pokažete črko, jo pove na glas.
* Branje; naj otrok ne črkuje naglas ali po tihem , bere naj vezano z vezavo zlogov, zloge mu lahko s svinčnikom označite; črtica vmes (mo/rje) ali vezaj nad ali pod zlogom.
* Izbere tri povedi in jih prepiše v zvezek. Če otrok nima težav s pisanjem, lahko sliko nadomesti z besedo, drugače pa naj sliko preriše. Piše čez dve vrstici.
* Branje naj vadi vsak dan. Lahko bere bralne liste, ki jih ima, slikanice, stripe, revije,…

**MATEMATIKA**

* Otrok naj pripravi rdečo in zeleno barvico. Vi mu govorite račun z rezultatom. Če je rezultat pravilen, dvigne zeleno barvico, če je napačen pa rdečo barvico.
* Vlogi zamenjate, otrok govori račun, vi delate z barvicami.
* Vsak dan naj utrjuje ustno računanje; po predhodnih navodilih, ki ste jih že dobili.
* DELOVNI ZVEZEK LILI IN BINE STR: 39, 40, 41 ( Pri zapisu števila 10 je treba biti pozoren, da gresta obe številki v en kvadratek.)

**SPOZNAVANJE OKOLJA IN ŠPORT**

DANES STA ŠPORT IN SPOZNAVANJE OKOLJA POVEZANA. PRI ŠPORTU IMAŠ DVE MOŽNOSTI, DA OPRAVLJAŠ NALOGE DOMA ALI NA SPREHODU. ČE JE MOŽNO, SE ODLOČI ZA SPREHOD IN BOŠ LAHKO OPRAVIL TUDI NALOGE ZA SPOZNAVANJE OKOLJA. ČE NIMAŠ MOŽNOSTI SPREHODA, JIH OPRAVI Z OPAZOVANJEM NA DVORIŠČU ALI POGLEDOM SKOZI OKNO, NA BALKONU. NE POZABI, ČE GREŠ NA SPREHOD, SE ODPRAVI LE Z DRUŽINSKIM ČLANOM IN SE IZOGNI SPREČANJEM S PRIJATELJI.

**Posredujem nekaj predlogov oziroma vprašanj za usmerjeno opazovanje.**

NALOGE NA SPREHODU:

* ZAMIŽITE IN GLOBOKO DIHAJTE. KAKŠEN ZRAK ČUTITE (VONJ, TEMPRETURA...)?
* OPAZUJTE NEBO. KAJ OPAZITE? SE OBLAKI GIBLJEJO?
* POTIPAJTE TLA. KAJ ČUTITE?
* OPAZUJTE DREVESA. ALI OPAZITE KAKŠNO GIBANJE DREVJA? KAJ MISLITE, ZAKAJ?
* ZAMIŽITE IN POSLUŠAJTE. KAJ SLIŠITE? OD KOD PRIHAJAJO ZVOKI? (POKAŽITE S PRSTOM)
* ZMOČI KAZALEC IN GA DVIGNI. SI UGOTOVIL S KATERE SMERI PIHA VETER? JE VETER TOPEL ALI HLADEN?
* ZAPRI OČI. POSLUŠAJ PTIČJE PETJE. KOLIKO RAZLIČNIH VRST PTIČJEGA PETJA SI SLIŠAL?

SI ŽE SLIŠAL KUKAVICO? KAJ POMENI, ČE SI JO ŽE SLIŠAL? OD KOD JE PRIŠLA?

* OPAZUJ NEBO, OPAZIŠ ŽE KAKŠNO LASTOVKO? RAZMISLI, ZAKAJ SE JE VRNILA?
* NA SPREHODU OPAZUJ ZNANILCE POMLADI; TROBENTICE, ZVONČKI, ŽAFRANI, JETRNIK, PODLESNA VETERNICA, TELOH. DOBRO SI JIH OGLEJ, POVOHAJ, POTIPAJ – **A PAZI, ROK NE DAJAJ V USTA, NE MENCAJ OČI IN NE VRTAJ PO NOSU. DOMA MORAŠ ROKE TEMELJITO UMITI!!!!!**
* ZAPOMNI SI BARVE CVETOV.
* POIŠČI KAKŠEN GRM, POGLEJ, KAJ SE DOGAJA NA VEJICAH, SI OPAZIL BRSTE?
* STOPI POD LISTAVEC IN POGLEJ V KROŠNJO. KAJ SE DOGAJA NA VEJICAH?
* POČEPNI IN OPAZUJ GOZDNA TLA. RAZMAKNI SUHO TRAVO, LISTJE – KAJ VIDIŠ, SE KAJ DOGAJA? KATERO ŽIVAL SI VIDEL?
* POGLEJ SE, KAKO SI DANES OBLEČEN? ZAKAJ NIMAŠ BUNDE, KAPE IN ROKAVIC?
* DOMA SE USEDI NA STOPNICE, KLOP IN SI DAJ ENO BLAZINO POD RITKO. ZAPRI OČI, SLIŠIŠ KAKŠNO BRENČANJE, LE KATERA ŽIVALCA TO DELA. ODPRI OČIJ, DOBRO POGLEJ, KDO JE TO? RAZLOŽI, ZAKAJ JE KORISTNA IN ZAKAJ MORAMO PAZITI NANJE?
* **DOBRO SE PREGLEJ,DA SLUČAJNO NISI STAKNIL KAKŠNEGA KLOPA!!!**

Vmes med sprehodom lahko ponoviš še atletsko abecedo: tečeš naprej, nazaj, cikcak, vstran, hopsaš, vadiš križni korak naprej, nazaj, treniraš visoki in nizki skiping,… pa še kaj se izmisliš sam.